Document ID: 32002R1580

32002R1580
L 237/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1580/2002 НА КОМИСИЯТА
от 4 септември 2002 година
за изменение за втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на финансови средства и други финансови ресурси по отношение на талибаните в Афганистан (1), изменен с Регламент (ЕО) № 951/2002 (2), и по-специално член 7, параграф 1 от него,
като има предвид, че:
(1)
В приложение I към Регламент (ЕО) № 881/2002 са изброени лицата, групите и ообразуванията, спрямо които се прилага замразяване на финансови средства и икономически ресурси по смисъла на посочения регламент.
(2)
На 8 юли, 26 август и 3 септември 2002 г. Комитетът по санкциите реши да внесе някои изменения в списъка на лицата, групите и образуванията, спрямо които следва да се прилага замразяване на финансови средства и икономически ресурси, и следователно приложение I следва да бъде съответно изменено.
(3)
В списъка на физическите лица, приложен към Регламент (ЕО) № 881/2002, фигурира името Ummah Tameer E-Nau. Независимо от това решението на Комитета по санкциите от 24 декември 2001 г., на което се основават този списък и консолидираният списък, съставен от Комитета по санкциите, показва, че „Ummah Tameer E-Nau“ е юридическо лице, група или образувание. Като се има предвид, че Регламент (ЕО) № 881/2002 има за цел да обхване само имената, посочени от ООН, наименованието „Ummah Tameer E-Nau“ следва да се включи в съответния раздел на списъка.
(4)
С оглед гарантиране ефективността на мерките, предвидени в настоящия регламент, той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
1. Лицата, групите и образуванията, изброени в приложението към настоящия регламент, следва да се добавят в списъка на приложение I към Регламент (ЕО) № 881/2002.
2. Следните лица, групи и образувания се заличават от списъка в приложение I към Регламент (ЕО) № 881/2002:
„Ali, Abdi Abdulaziz, Drabantvägen 21, 177 50 Spånga, Швеция, дата на раждане: 1 януари 1955 г.“;
„Aden, Adirisak, Skäftingebacken 8, 163 67 Spånga, Швеция, дата на раждане: 1 юни 1968 г.“;
„Hussein, Liban, 925, Washington Street, Dorchester, Massachusetts, United States of America; 2019, Bank Street, Ontario, Отава, Канада“;
„Jama, Garad (a.k.a. Nor, Garad K.) (a.k.a. Wasrsame, Fartune Ahmed) 2100, Bloomington Avenue, Minneapolis, Minnesota, Съединени американски щати; 1806, Riverside Avenue, 2nd Floor, Minneapolis, Minnesota; дата на раждане: 26 юни 1974 г.“;
„Aaran Money Wire Service, Inc., 1806, Riverside Avenue, Second Floor, Minneapolis, Minnesota, United States of America“;
„Barakat Enterprise, 1762, Huy Road, Columbus, Ohio, Съединени американски щати“;
„Global Service International, 1929, 5th Street, Suite 204, Minneapolis, Minnesota, Съединени американски щати“.
3. В приложение I към Регламент (ЕО) № 881/2002 текстът „Ummah Tameer E-Nau (Utn), Street 13, Wazir Akbar Khan, Kabul, Afghanistan; Пакистан“, се заличава от списъка на физическите лица и се добавя в този на юридическите лица, групи и образувания.
Член 2
Настоящият регламент влиза в сила в деня на публикуването му в Официалния вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 септември 2002 година.

Labels: 2
5
10
8
3
18
15